CELEX: 62018TN0758
Language: sk
Date: 2018-12-21 00:00:00
Title: Vec T-758/18: Žaloba podaná 21. decembra 2018 – ABVL Bank/SRB

4.3.2019   
            
            
               SK
            
            
               Úradný vestník Európskej únie
            
            
               C 82/59
            
         
      Žaloba podaná 21. decembra 2018 – ABVL Bank/SRB
      (Vec T-758/18)
      (2019/C 82/71)
      Jazyk konania: angličtina
      
         Účastníci konania
      
      
         Žalobkyňa: ABVL Bank (Riga, Lotyšsko) (v zastúpení: O. Behrends, M. Kirchner a L. Feddern, advokáti)
      
         Žalovaná: Jednotná rada pre riešenie krízových situácií (SRB)
      
         Návrhy
      
      Žalobkyňa navrhuje, aby Všeobecný súd:
      
                  —
               
               
                  zrušil rozhodnutie Jednotnej rady pre riešenie krízových situácií (SRB) zo 17. októbra 2018 týkajúce sa banky ABLV Bank, pokiaľ ide o odmietnutie SRB prepočítať a vrátiť príspevky zaplatené vopred, ktoré boli uvedenou bankou poskytnutý do Jednotného fondu na riešenie krízových situácií,
               
            
                  —
               
               
                  uložil SRB povinnosť nahradiť trovy konania.
               
            
         Dôvody a hlavné tvrdenia
      
      Žalobkyňa na podporu svojej žaloby uvádza 10 žalobných dôvodov.
      
                  1.
               
               
                  Prvý žalobný dôvod založený na tom, že SRB neprikladala dostatočnú váhu pomernému charakteru príspevkov do fondu.
               
            
                  2.
               
               
                  Druhý žalobný dôvod založený na tom, že SRB nezohľadnila skutočnosť, že sama výslovne uznala možnosť, aby príspevky vyplácané do fondu boli vrátené na pomernom základe.
               
            
                  3.
               
               
                  Tretí žalobný dôvod založený na tom, že SRB nezohľadnila výslovné uznanie obsiahnuté v článku 12 ods. 1 delegovaného nariadenia Komisie (EÚ) 2015/63 (1), podľa ktorého, ak sú splnené podmienky iba za časť príslušného roka, dlžné sú len čiastkové platby.
               
            
                  4.
               
               
                  Štvrtý žalobný dôvod založený na tom, že SRB mylne vychádzala z článku 70 ods. 4 nariadenia č. 806/2014 (2).
               
            
                  5.
               
               
                  Piaty žalobný dôvod založený na tom, že SRB vychádzala z nesprávneho výkladu článku 12 ods. 2 delegovaného nariadenia Komisie 2015/63.
               
            
                  6.
               
               
                  Šiesty žalobný dôvod založený na porušení zo strany SRB zásad právnej istoty a legitímnej dôvery.
               
            
                  7.
               
               
                  Siedmy žalobný dôvod založený na tom, že SRB porušila zásadu proporcionality.
               
            
                  8.
               
               
                  Ôsmy žalobný dôvod založený na tom, že SRB porušila zásadu nemo auditur propriam turpitudinem allegans.
               
            
                  9.
               
               
                  Deviaty žalobný dôvod založený na tom, že SRB nezohľadnila relevantnosť svojich predchádzajúcich úkonov.
               
            
                  10.
               
               
                  Desiaty žalobný dôvod založený na tom, že SRB porušila články 16 a 17 Charty základných práv Európskej únie.
               
            
         (1)  Delegované nariadenie Komisie (EÚ) 2015/63 z 21. októbra 2014, ktorým sa dopĺňa smernica Európskeho parlamentu a Rady 2014/59/EÚ, pokiaľ ide o príspevky ex ante do mechanizmov financovania riešenia krízových situácií (Ú. v. EÚ L 11, 2015, s. 44).
      
         (2)  Nariadenie Európskeho parlamentu a Rady (EÚ) č. 806/2014 z 15. júla 2014, ktorým sa stanovujú jednotné pravidlá a jednotný postup riešenia krízových situácií úverových inštitúcií a určitých investičných spoločností v rámci jednotného mechanizmu riešenia krízových situácií a jednotného fondu na riešenie krízových situácií a ktorým sa mení nariadenie (EÚ) č. 1093/2010 (Ú. v. EÚ L 225, 2014, s. 1).